Komisijos reglamentas (EB) Nr. 1357/2000
2000 m. birželio 27 d.
iš dalies keičiantis Reglamentą (EB) Nr. 1251/96, atidarantį paukštienos sektoriaus tarifines kvotas ir numatantį tokių kvotų administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio [1], įgyvendinimo, ypač į jo 1 straipsnį,
kadangi:
(1) Pasaulio prekybos organizacijos nurodytomis sąlygomis Bendrija yra įsipareigojusi atidaryti tam tikrų paukštienos sektoriaus produktų tarifines kvotas; kadangi dėl to reikėtų nustatyti išsamias tų kvotų taikymo nuo 2000 m. liepos 1 d. taisykles.
(2) Komisijos reglamentas (EB) Nr. 1251/96 [2] su paskutiniais pakeitimais, padarytais Reglamentu (EB) Nr. 1327/1999 [3], numato tų kvotų administravimo tvarką 1999 m. liepos 1 d.-2000 m. birželio 30 d. laikotarpiu; kadangi reikėtų numatyti jų administravimo nuo 2000 m. liepos 1 d. sąlygas.
(3) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1251/96 iš dalies keičiamas taip:
1. 1 straipsnis pakeičiamas taip:
"1 straipsnis
Produktų grupių importo tarifinės kvotos, pateiktos I priede, atidaromos kasmet ten pat nurodytomis sąlygomis."
2. I priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. birželio 27 d.